Беседа:Виктор Кирков

message: Копирам тук досегашното обсъждане, проведено на беседата на Потребител:Ива Димитрова--Ket (беседа) 04:52, 7 февруари 2018 (UTC)

message: Искам да Ви информирам, че според актуалната политика на Уикипедия, приноси в полза на работодател или клиент не са забранени, но трябва да бъдат надлежно обозначени, както е посочено в Условията за ползване, т.4. Ако продължите да използвате Уикипедия означава, че сте съгласни с тях и трябва да ги спазвате. Ако не съм права, че конкретната статия е поръчка, моля за извинение. Питайте, ако нещо не Ви е ясно.--Ket (беседа) 15:00, 1 февруари 2018 (UTC)
replies: text: Здравейте,Ket(беседа). Статията не е поръчка от работодател или клиент. Все пак познавам Виктор Кирков от години и смятам, че отдавна трябваше да има материал за него в уикипедия, както и за "Отбор на надеждата", чийто основател е, а и мениджър чрез своята компания "Спортс Мениджмънт България". Затова и написах текста. Приносът за интеграцията на хора от социално рискови групи - личен на Виктор Кирков, а и на "Отбор на надеждата", както и на хората, които работят заедно с младежите, е значителен за пределите на България и за това има достатъчно доказателства, които ще допълня като бележки и източници. Освен това Виктор Кирков е единствен и официален представител на Homeless World Cup, което смятам, че е солиден аргумент за написването на текст за него. В следващите дни смятам да кача текст за българския "Отбор на надеждата", както и за "Спортс Мениджмънт България", като компанията, която основава Отбора, както и за другите й дейности, които са свързани със социално предприемачество. Тъй като възникна подобен въпрос (в случая от ваша страна), а и все пак не е ясно дали в бъдеще с Виктор Кирков или негови служители, няма да се съберем в общ проект, заради съвпадения в естеството на професионалната ни дейност, действително съм съгласна да уточня познанството си с Виктор Кирков. Макар все още да нямаме никакви официални работни отношения и не съм нито клиент на фирмата му, нито той ми е работодател или друго, ще уточня познанството си с него и евентуалната вероятност в бъдеще да имаме някаква съвместна работна дейност (макар това да е в сферата на догадките, но ще го уточня като застраховка срещу бъдещи съмнения от потребители), както е посочено в правилника. В случая ще го направя по два от начините: "Изявление на потребителската Ви страница,Изявление на беседата на страницата по отношение на всеки платен принос", което се надявам, че е достатъчно. Сега видях съобщението към статията за Виктор Кирков. Бихте ли ми помогнали, тъй като съм нов потребител. Според вас ще е достатъчно ли да изпълня посочените по-горе изисквания, без да се налага да променям кардинално статията?Благодаря ви предварително! Очаквам да споделите дали според вас това уточнение от моя страна ще предотврати бъдещи коментари на други потребители, след като кача и други два текста, които смятам, че допълват и поясняват този. Потребител:Iva Dimitrova
replies: text: :Като начало се запознайте с посочените в приветствието текстове, към които водят препратките. По отношение на самата статия - първо трябва да сте сигурна, че обектът на статията има енциклопедична значимост - ето тук повече за това. Питайте, ако не ви е ясно, всички сме започвали от нулата, но бързо ще свикнете. Две редакционни забележки: Започвайте новите реплики с двоеточие, за да се получи структуриран диалог (по-лесен за четене), а за подписване използвайте бутона с моливчето или четири тилди~~~~--Ket (беседа) 18:21, 1 февруари 2018 (UTC)

text: :Ket Благодаря ви за помощта! Надявам се да се съгласите да ви информирам, когато съм готова с промените и уточненията, за да кажете дали според вас са направени правилно! --Ива Димитрова (беседа) 19:29, 1 февруари 2018 (UTC)
replies: text: ::Ket Здравейте! Пиша ви, за да споделя, че редактирах статията за Виктор Кирков, освен това добавих значителен брой източници, допълних и бележки. Написах изявление в потребителската си страница, за да съм максимално коректна към потребителите на Уикипедия, както и към Условията за ползване на Уикипедия. Тъй като съм съвсем нов потребител и това е първата ми статия, ще съм ви благодарна, ако споделите мнението си дали поправките ми са достатъчни. Благодаря ви предварително! --Ива Димитрова (беседа) 18:00, 4 февруари 2018 (UTC)
replies: text: :::Здравейте,Статията в момента е смесица между биография на Виктор Кирков и описание на "Отбор на надеждата". Честно казано, за мен и двете нямат енциклопедична значимост, но тъй като Ви е първи опит, не искам в самото начало да Ви обезкуражавам. Настойчиво Ви моля да прочетете подробно кога един човек е значим - съвсем не е достатъчно да „е единствен и официален представител на Homeless World Cup“ - за да заслужава да има отделна статия в Уикипедия. Позовали сте се на публикации на сайта на самото състезание Homeless World Cup и няколко медийни отразявания - това ме води на мисълта, че може би е по-подходящо да смените подхода - по-добре напишете статия за състезанието, което със сигурност има по-голямо значение, отколкото човекът. В нея вече може да се спомене българското участие и постиженията на отбора. Можете да вземете за модел (да преведете) английската статия, която сте посочили като източник (по този начин това не е прието, но може да се превежда и да се посочи надлежно, че българският текст е превод)--Ket (беседа) 20:45, 4 февруари 2018 (UTC)
replies: text: :::: Здравейте уважаема Г-жо Димитрова. Журналистическата професия наистина заслужава своето уважение, и аз съм сигурен че тук никой не се съмнява в хуманната дейност на г-н В.Кирков. Особено когато става въпрос за хора в неравностойно положение. И тъй като отричате каквато и да е професионално връзка с г-н В.Кирков ето тук пише следното: 
Затова ще си позволя да задам тези три въпроса.
* Позовавайки се на този цитат не смятате ли че професията ви е свързана с дейността на упоменатият г-н, а именно хората в неравностойно положение.
* Как ще се защитите пред уики общността че със създаването на тази статия не сте в конфликт на интереси У:КНИ.
* За колко по точно бизнесмени или служители ще създавате статии, след като установите „работни отношения с него или негови служители“, без да нарушавате У:ЗОК.
Г-жо Димитрова, моля да се запознаете с този раздел и или по точно с тази извадка:
 „Рекламирането на собствената компания и продукти не е начинът да се сдобиете със статия в Уикипедия. Трябва някой друг, извън корпорацията, компанията, клуба, организацията, да прояви интерес и да публикува материал. Основен тест за енциклопедична значимост е дали независими (от обекта, производителя, създателя или търговеца) автори са сметнали обекта за достатъчно значим, за да му посветят нетривиален материал.“
Не е нужно да отговорите ако смятате че не нарушавате както сте се изразила „Условията за ползване на Уикипедия“.
Поздрави, --Oficialniat Б    П 21:47, 4 февруари 2018 (UTC)

text: :--Oficialniat, здравейте! Разбира се, че нямам нищо против да отговоря на въпросите ви. Дори ви благодаря, тъй като след като съм нов потребител в Уикипедия, няма как да знам в каква посока биха могли да се появят съмнения. Предварително се извинявам, ако не съм се изразила, така че да бъда разбрана правилно, както и че ще е нужно да изпадна в конкретика, за да отговоря на въпросите ви.
* Професията ми не е свързана с дейността на "упоменатия господин Виктор Кирков", т.е. професията ми не е насочена към работа с хора в неравностойни положение. Занимавам се с журналистика. Работя в два вестника. Познавам колеги на Виктор Кирков от времето, в което е работил като журналист. А с него се познавам покрай ogledai.se - сайт и интернет списание към него, които правя с приятели. Както можете да се уверите, в сайта, а и в списанието, доста пъти сме отразявали дейността на Виктор Кирков, както и изявите на "Отбор на надеждата", но аз не съм си позволила да поместя ogeldai.se като източник или бележка към статията, именно от уважение към Уикипедия и потребителите й, както и за да съм максимално стриктна в придържането си към правилата и нормите на Уикипедия. П.С. - работата ми (във вестниците) е свързана с отразяването на новини в родния шоубизнес (доколкото има такъв), както и дейността на личности, занимаващи се с шоубизнес. Работата ми в ogeldai.se, както можете да се уверите, отново не е свързана по никакъв начин с хора в неравностойно положение, а с отразяването на положителни новини и дейността на хора, които променят в положителна посока средата, в която живеем, успешни бизнес практики, личностно развитие.
* Не съм в конфликт на интереси, тъй като нямам НИКАКВИ професионални/работни обвързаности с личността Виктор Кирков. Споменала съм, че се познаваме лично, което не смятам, че е конфликт на интереси. Все пак това е нормално, предвид факта, че се занимавам с журналистика. Не съм и получила заплащане за написването на статията. Именно от уважение към Уики общността и платформата (едно от малкото места в интернет, а и в по-широк план в държавата ни, където се спазват стриктно правилата и нормите) съм споменала личното си познанство с Виктор Кирков (което бих могла и да не направя). Това обаче съвсем не означава, че имам някаква обвързаност с него или фирмата му. Именно заради познанството ни, а и заради възможността да проследя пряко неговата дейност през годините, сметнах, че бих могла да допринеса с изчерпателна информация за него и дейността му.
Отново заради личното ми познанство, а и защото имам преки наблюдения за разнопосочните дейности и интереси на Виктор Кирков, реших да спомена уточнението, че в бъдеще не е изключено да съвпаднат с моите. В случая не визирам никаква част от информацията в статията. Разбирам, че живеем във времена, в които откритостта се подлага на тълкуване, но все пак ви моля да ме разберете правилно: тъй като съм наясно с разнопосочните интереси на Виктор Кирков, сметнах за нужно да уточня, че в бъдеще има вероятност да съвпаднат с мои, което е единствено и само в сферата на догадкитеа. Все пак няма как да знам какво ще се случи след година-две, ако той реши да развива дейност и в друга сфера, и не бих искала тогава, ако такава вероятност се сбъдне в бъдеще, статията ми и подбудите, с които е създадена, да се подложат под съмнение. Бих могла и да не напиша това уточнение, но го направих именно от уважение към Уики общността и Правилника на Уикипедия. 
* Първо не съм създала статията, установявайки работни отношения с Виктор Кирков или негови служители! Както вече споменах, отразявала съм неговата дейност/изявите на "Отбор на надеждата". Това не са работни отношения в смисъла, който влагате. А и смятам, че така зададен въпросът от вас е, меко казано, язвителен. Дано да греша. Станах потребител на Уикипедия и написах конкретната статия, защото смятам, че съм достатъчно компетентна по темата и бих могла да допринеса с аргументирана и изчерпателна информация по нея. Не съм станала потребител в Уикипедия с цел да се "издигна" (моля да не се обиди някой) до редактор в платформата или в летописец на родния бизнес. Помествам информация по тема, по която смятам, че съм компетентна и с която смятам, че ще съм полезна. Не вярвам да има изискване в Правилника да се помества инфромация за N на брой бизнесмени, а и не мисля, че това е смисълът. Повтарям - моите разбирания са, че се дава информационен принос, който е по силите, знанията и възможностите. П.С. И съм госпожица, благодаря :)

text: :Ket, здравейте! Благодаря ви за бързия отговор и аргументите. Първо бих искала да опитам да се аргументирам по темата за енциклопедичната значимост на личността Виктор Кирков и "Отбор на надеждата". В случая ще си позволя да се позова конкретно на Правилника:
1. "Личността е била първостепенен обект на множество нетривиални (съществени) публикации, чийто източник е независим от личността"
Това е безспорно! От създаването на "Отбор на надеждата", тимът и Виктор Кирков са обект на публикации и тв репортажи (включително интервюта с Виктор Кирков във връзка с тима, както и с други негови дейности, и участия в дискусии на различни теми). Всяка година тимът и Виктор Кирков присъстват в предавания на всички национални телевизии и вестници, както и почти всички български сайтове. Медийното отразяване включва и чуждестранно такова, което не съм сметнала за нужно да поместя, но ако трябва, ще го направя. Както не съм сметнала за нужно да поместя всички медийни източници през годините, за да не "разводнявам" статията, но ако трябва, ще го направя.
2."Личността има широко признати приноси, които оставят трайна следа в конкретната област на нейните компетенции"
Това също е безспорно! В случая приносът на Виктор Кирков е към развиването на социалното предприемачество в България, работата с хора в неравностойно положение и в спорта - създаването на футболен отбор, който се самоиздържа и с всяка следваща година със спортните си успехи увеличава международната си популярност (поместила съм класирания в ранглистата на Homeless World Cup). Същото важи и за Виктор Кирков, като партньор на Homeless World Cup, а именно с общата им работа по каузата за подпомагане на интеграцията на хора в неравностойно положение. 
3. "Личности, добили добра или лоша слава с участието си в значими от новинарска гледна точка събития." 
Това смятам, че също е безспорно, имайки предвид точка 1, а именно трайното присъствие на Виктор Кирков и "Отбор на надеждата" в новинарския поток.
За да бъда разбрана правилно, а и в опита си да съм максимално аргументирана, ще си позволя да спомена статия, например за Любомир Асенов. В случая каква е разликата в енциклопедичната значимост на двамата? Или по-точно защо единият да има, а другият да няма с оглед на посочените критерии? Задавам въпросите си съвсем добронамерено! (Моля да не се поставя под съмнение значимостта на статията за Любомир Асенов :) ) Просто се опитвам да разбера аргументите ви или пропуските в моите. 
Предвид това, че съм нов потребител, разбира се, ще се съобразя с вас и насоките ви, за които ви благодаря! Ако наистина смятате, че е наложително, ще поместя статия за Световното първенство по футбол за бездомни хора и ежегодното участие на "Отбор на надеждата" в него като националният отбор на България в състезанието, което смятам, че също е с енциклопедична значимост. Все пак ви моля да преразгледате отношението си. Не само заради положените от мен труд и старание, а и тъй като смятам за нужно (като информационен принос) да има статия за Виктор Кирков. Мисля, че съм споменала достатъчно вторични източници, с оглед на тези, споменати в други статии (които по мое мнение са по-малко), но бих могла да посоча още много. 
Благодаря ви предварително! --Ива Димитрова (беседа) 10:04, 5 февруари 2018 (UTC)

text: : Госпожице Димитрова, въпреки че не сте задължена с отговор, аз Ви благодаря за конкретността. Всъщност аз само констатирах сходството на професията ви с дейността на Виктор Кирков, което е очевидно. Мисля че не е нужно да посочвам линкове в нета! Вие сте свободна в правото си да напишете каквото и да е тук, щом не виждате конфликт на интереси. Аз като начинаещ редактор не бих си позволил да преценявам дали това е така или не за написаната статия и значимостта на упоменатата личност. Това го прави общността с прилагане на  утвърдените правила. Имайте в предвид че ще е много полезно за Вас да съблюдавате какво и за кого пишете от тук на сетне, тъй като за това се следи стриктно от всички. Пожелавам Ви да се вслушвате в препоръките на другите редактори и най вече на администраторите, а също така и да изживеете много приятни часове с Уикипедия. Поздрави,--Oficialniat Б    П 11:25, 5 февруари 2018 (UTC)

text: : --Oficialniat С какво по-точно заслужих отношението ви и опитите за някакви внушения с това, че не било нужно да посочвате линкове от нета? С откритостта си, с желанието си да съм максимално конкретна, аргументирана и изчерпателна в отговорите си? Извинявайте, но коментарът ви граничи с грубост. Кажете, моля, какви линкове визирате. Стана ми интересно. Освен това къде по-точно видяхте сходство на професията ми с дейността на Виктор Кирков? Той се занимава със социално предприемачество, аз с журналистика 
- съвършено различни поприща на професионална реализация! Започвам да си мисля, че сама си заслужих това отношение с откритостта си! Можех и въобще да не ви разяснявам къде и какво работя, нали сте съгласен?! Направих го с добронамереност и желание да изчистим съмненията, но такава съвсем не личи във вашия отговор. Другата разлика, която пък аз смятам за очевидна, е че аз се старая да поддържам добрия тон. 
И да, разбира се, че ще се съобразя с Уики общността. Ако решат, че статията ми не отговаря на критериите, ще я изтрия и както предложи по-горе Ket, ще напиша статия за Световното по футбол за бездомни и изявите на "Отбор на надеждата". Има достатъчно информация, не е нужно да превеждам тази за Homeless World Cup.
П.С. Със "съвпадения в професионалната ни дейност", както написах в поста, имах предвид точно това - дейността му като социален предприемач и спортен мениджър и моята - като журналист и работата ми в медии.--Ива Димитрова (беседа) 12:30, 5 февруари 2018 (UTC)
 Благодаря Ви, Ива, че се съобразихте с препоръките ми. Всеки може да редактира Уикипедия, при положение че спазва правилата. Тъй като обаче всички сме доброволци, също така всеки има право да подлага на проверка написаното в статиите и дали то отговаря на приведените източници - това е голямата идея зад създаването на енциклопедията. Вече споменах, че според мен човекът Виктор Кирков няма енциклопедична значимост, да не говорим за компанията. Медийните публикации, които цитирате, не са достатъчни в този им вид на интервюта и т.н. ПР събития. Бих приела например една статия, даваща поглед върху социалното предприемачество, в която той е споменат като български представител на тази дейност, но такава не виждам. Защо искате да има статия точно за него, честно? Примерът Ви с Любомир Асенов е много добър, но аргументът „щом за този има, значи може“ не е валиден. --Ket (беседа) 14:50, 5 февруари 2018 (UTC)

text: : Ket, здравейте! Извинявам се за забавянето! Разбира се, съгласна съм, че трябва да се спазват правилата и да се прилагат убедителни аргументи. Все пак мисля, че затова и водим тази дискусия. С цялото ми уважение, но статията, която посочих за пример, не беше с цел "щом за този има, значи може". Просто не разбирах къде е пропускът в аргументите ми, но ето, че стана ясно :), така че ще посоча по-долу такива. Що се отнася до въпроса защо държа на статията за Виктор Кирков, не е само заради положения от мен труд. Честно казано, отдавна се чудя защо няма статии в Уикипедия, както за него и за Световното първенство по футбол за бездомни хора (има я на английски език в Уикипедия, както знаете), така и за други хора, чието влияние през последните години върху обществото ни в положителна посока е очевидно, както и значимостта на дейността им по решаването на обществено значими проблеми. Например, няма статия за друг такъв човек - Патрик Смитьойс. Смятам, че си заслужава да има повече информация именно за такива хора, от чиято дейност всеки би могъл да се поучи, да извлече важни изводи и решения, да открие подробна информация за тях и това, което правят в полза на обществото, и разбира се, как по-точно успяват. А мисля, че именно предаване на знание е и смисълът на всяка енциклопедия. Ако позволите да бъда по-директна, мисля, че е хубаво да има информация за тях в Уикипедия, така както има за победителки в еротични конкурси, например. Освен това самата дейност на споменатите личности, а и други такива, по обществено значими проблеми, т.е. оказваща влияние върху обществени процеси в България, за мен е с неоспорима енциклопедична стойност по критериите, зададени в Правилника. Разбира се, това е мое лично мнение. 
Що се отнася до вече уточнените аргументи, които трябва да приведа към статията, споделям линк към статия във вестник "Капитал" (мислех, че съм я приложила в източници, но явно съм пропуснала). От четвърти абзац има повече информация за Виктор Кирков като социален предприемач. Споменавам и статия в "Клуб Z", която смятам, че също може да е полезна, както и видео от "Темата на Нова" по Нова тв. 
Смятам, че от материалите се добива представа за Виктор Кирков като социален предприемач, как се развива самоиздържащ се бизнес в обществена полза, без финансова подкрепа от държавата (което мисля, че у нас все още не е широко популярно), но с признанието на високопоставени държавни личности. 
Качвам и 
, които подбрах, за да аргументирам обществената значимост и енциклопедична стойност на личността. 
Благодаря ви за отношението и за отзивчивостта! --Ива Димитрова (беседа) 17:55, 6 февруари 2018 (UTC)
thread_title:  Виктор Кирков